Ονομάζομαι **Ολυμπία Αλεβιζοπούλου**, είμαι 31 ετών, Νοσηλεύτρια Τ.Ε., διορισμένη στον Άγιο Σάββα.

Πάσχω από Αγκυλωτική Σπονδυλαρθρίτιδα και η διάγνωση έγινε τον Ιανουάριο του 2014, μετά από 20 χρόνια ταλαιπωρίας.

Θα ήθελα να δηλώσω υποψηφιότητα στις εκλογές για την ανάδειξη του νέου Δ.Σ. της ΕΛ.Ε.ΑΝ.Α.. Ο λόγος για τον οποίο επιθυμώ να συμμετάσχω στο Δ.Σ. του Συλλόγου είναι ότι ως νέος άνθρωπος θεωρώ πως έχω να προσφέρω πολλά σε συνανθρώπους μου, που πάσχουν από τέτοια νοσήματα ή ακόμη και σε αυτούς που δεν έχουν μάθει ότι νοσούν ακόμη, λόγω της φύσης της δουλειάς μου αλλά και της ταυτότητας μου ως ασθενής.